OpenLLM-France/wikimedia huggingface dataset:
# Metauranospinita

La metauranospinita és un mineral de la classe dels fosfats que pertany al grup de la metaautunita. El compost va ser anomenat l'any 1904 per Paul Gaubert mitjançant material sintètic. Es desconeix quina va ser la primera troballa natural.

## Característiques

La metauranospinita és un arsenat de fórmula química Ca(UO₂)₂(AsO₄)₂·8H₂O. Cristal·litza en el sistema tetragonal. La seva duresa a l'escala de Mohs es troba entre 2 i 3.
Segons la classificació de Nickel-Strunz, la metauranospinita pertany a «08.EB: Uranil fosfats i arsenats, amb ràtio UO₂:RO₄ = 1:1» juntament amb els següents minerals: autunita, heinrichita, kahlerita, novačekita-I, saleeïta, torbernita, uranocircita, uranospinita, xiangjiangita, zeunerita, metarauchita, rauchita, bassetita, lehnerita, metaautunita, metasaleeïta, metauranocircita, metaheinrichita, metakahlerita, metakirchheimerita, metanovačekita, metatorbernita, metazeunerita, przhevalskita, metalodevita, abernathyita, chernikovita, metaankoleïta, natrouranospinita, trögerita, uramfita, uramarsita, threadgoldita, chistyakovaïta, arsenuranospatita, uranospatita, vochtenita, coconinoïta, ranunculita, triangulita, furongita i sabugalita.

## Formació i jaciments

Va ser descoberta a la mina Sophia, situada a la vall de Böckelsbach, a Wittichen (Baden-Württemberg, Alemanya). També ha estat descrita en altres indrets d'Alemanya, així com a França, Txèquia, Sud-àfrica, Rússia i els Estats Units.

## Referències

* ↑ «Metauranospinite» (en anglès). Mindat. [Consulta: 1r gener 2022].
# Patrick Grainville

Patrick Grainville, (1947 -) escriptor i crític literari francès. Premi Goncourt de l'any 1976 i membre de l'Academia Francesa (2018).

## Biografia

Patrick Grainville va néixer l'1 de juny de 1947 a Villers-sur-Mer, Calvados, Normandia (França). El seu pare dirigia una empresa de fusteria i duarant un cert temps va ser alcalde de Villerville.
Va estudiar a l'escola Henri IV i a La Sorbona.
Patrick Grainville viu a Maison-Laffite i és professor de francès a l'escola secundària Sartrouville, una feina que, segons les seves pròpies paraules, "li manté els peus al món real."
Escriptor amb un estil barroc reconegut, construeix un treball dens que alterna les novel·les mítiques, ancorades en universos colorits i exòtics, i històries en què es relacionen la part novel·lesca amb l'autobiografia.
Ha escrit més de 30 novel·les, i una quantitat important d'articles sobre art.
El 1976 va rebre el Premi Goncourt, als 29 anys, per a la seva quarta novel·la, Les Flamboyants, que narra la història èpica d'un rei boig africà imaginari anomenat Tokor. Amb 170.000 còpies venudes en la primera edició, i 250 000 en total.
Patrick Grainville és també crític literari i de cinema a Le Figaro i membre del jurat del Premi Médicis.

## Obres destacades

* Les Flamboyants (1976)
* La Diane rousse (1978)
* Les Fortesses noires (1978)
* Le Paradis des orages (1986)
* L'Orgie, la Neige (1990)
* Le Lien (1996)
* Le Tyran éternel (1998)
* Le Jour de la fin du monde, une femme me cache (2001)
* La Joie d'Aurélie (2004)
* La Main blessée (2006)
* Lumière du rat (2008)
* Bison (2014)
* Falaise des fous (2018)

## Premis i honors

* 1976: Premi Goncourt per "Les Flamboyants"
* 1990: Premi Guillaume-le-Conquérant
* 2008: Gran Premi de Literatura de la SGDL
* 2012: Premi Paul Morand atorgat per l'Academia Francesa pel conjunt de la seva obra
* 2014: Gran Premi Palatí de novel· hiatòrica per "Bison"
* 2018: Membre de l'Acadèmia Francesa
* Cavaller de la Legió d'Honor
* Oficial de l'Orde Nacional del Mèrit
* Officier des Arts et Lettres
* Cavaller de l'Orde de les Palmes Acadèmiques

## Referències

* 1 2 3 4 «Patrick Grainville» (en francès). Academie Française. [Consulta: juliol 2019].
* ↑ «Biographie de Patrick Grainville» (en francès). Le Figaro. Arxivat de l'original el 2016-04-07. [Consulta: juliol 2019].
* ↑ Harang, Jean-Baptiste «Grainville, la verité crashée». Liberation, 06-01-2000. Arxivat de l'original el 2021-01-26 [Consulta: 5 juliol 2019].
# Partit Algerià per la Democràcia i el Socialisme

El Partit Algerià per la Democràcia i el Socialisme (francès: Parti Algérien pour la Démocratie et le Socialisme; àrab: الحزب الجزائري من أجل الديمقراطية والاشتراكية, al-Ḥizb al-Jazāʾirī min ajl ad-Dīmuqrāṭiyya wa-l-Ixtirākiyya) és un partit polític d'Algèria, format l'any 1993 per antics membres del partit socialista Ettehadi. El PADS publica Le Lien des Ouvriers et des Paysans (El Lligam dels Obrers i Camperols).

## Enllaços externs

* Partit per la Democràcia i el Socialisme (francès)
# Pax

«Pax» té aquests significats:
* Toponímia
** Pax (Virgínia de l'Oest), població dels Estats Units a l'estat de Virgínia de l'Oest
** Pax Júlia, ciutat dels turdetans al sud de Lusitània
* Biografies
** Ferdinand Albin Pax (1858, Dvůr Králové nad Labem – 1942, Wroclaw), científic alemany
* Mitologia
** Pax (mitologia), mitologia romana
* Història
** Pax romana, període comprés entre el final de la guerra civil i l'assentament d'August (27 aC) i la meitat del segle iii
** Pax Dei o Pau i Treva de Déu, moviment social pacifista impulsat per l'església catòlica al segle xi.
** Pax Mongolica, període de pau en gran part d'Euràsia sota el control de l'Imperi mongol entre els segles xiii i xiv
** Pax Hispànica, període en el qual l'imperi espanyol al dominar gran part d'Europa (1598 -1621)
** Pax Europaea, període de pau relativa experimentat a Europa a continuació del final de la Segona Guerra Mundial
* Miscel·lània
** Pax (Unix)
** Pax Romana (organització), organització d'universitaris espanyols, neerlandesos i suïssos catòlics constituïda a Friburg el juliol de 1921
** Pax (gen)
** PAX (esdeveniment)
Viccionari
# Bni Gmil Maksouline

Bni Gmil Maksouline (àrab بني جميل مكسولين) és una comuna rural de la província d'Al Hoceima de la regió de Tànger-Tetuan-Al Hoceima. Segons el cens de 2014 tenia una població total de 9.593 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Partit Socialdemòcrata Hongarès

El Partit Socialdemòcrata Hongarès (hongarès Szociáldemokrata Párt, SZDP) és un partit polític d'Hongria fundat el 1989 i que es considera successor del partit homònim del 1890. És membre de la Internacional Socialista.
Durant els anys 1930 es va mantenir inactiu fins que a les eleccions legislatives hongareses de 1945 va obtenir el 17,4% dels vots i 69 escons, i a les eleccions de 1947 va treure el 14,9% i 67 escons. L'establiment del règim comunista a Hongria el 1949 els va condemnar a la clandestinitat. Va reaparèixer durant la revolució hongaresa de 1956, quan, liderat per Anna Kéthly, Gyula Keleman i Joseph Fischer va jugar un rol important en el govern provisional d'Imre Nagy, i el diari del partit Nepszava es va publicar sense censura. Després de la repressió de 1956 i 1957, va desaparèixer de nou sota la repressió estatal, i gran part de la direcció va escapar a l'exili.
Fou refundat per Imre Takacs amb una sèrie de veterans de la guerra després de la coalició de 1945 - 1948 i el govern d'Imre Nagy, com Robert Gábor, Sándor Bacskai i Ernö Nagy. Tanmateix, a les eleccions legislatives hongareses de 1990 només va treure el 3,55% dels vots i cap escó, de manera que va romandre totalment marginal llevat a algunes eleccions locals. Sota la co-direcció de Mátyás Szűrös de 2003-2005 el partit va tenir un gir brusc cap al populisme i la dreta Fidesz, cosa que li va fer restar credibilitat, fins que fou posat sota la direcció Tibor Sztankovánzki. L'abril de 2009, el partit va anunciar que Anna Petrasovits, líder de la MSZDP de 1989 a 1992 encapçalaria la llista per a les eleccions europees de 2009.
# Partit Socialdemòcrata Populista

El Partit Socialdemòcrata Populista (turc Sosyaldemokrat Halkçı Parti, SHP) fou un partit polític de Turquia d'ideologia socialdemòcrata, fundat el 1985 com a resultat de la fusió del Partit de la Socialdemocràcia (Sosyal Demokrasi Partisi, SODEP) d'Erdal İnönü i el Partit Populista (Halkçi Parti) d'Aydin Güven Gürkan, ambdós fundats el 1983 amb el retorn a la democràcia després del cop d'estat del 1980 a Turquia.

## Història

Després dels resultats a les eleccions locals turques de 1984 els dos partits havien decidir unificar les seves forces. El 1986 celebraren el seu primer congrés i Erdal İnönü fou nomenat secretari del partit i constituí el grup parlamentari amb 20 diputats que abandonaren el Partit Democràtic d'Esquerra.
A les eleccions legislatives turques de 1987 va aconseguir 99 diputats i a les eleccions locals de 1989 fou el partit més votat, assolint les alcaldies d'Istanbul, Izmir, Ankara i 39 capitals de província més. A les zones kurdes es va presentar en coalició amb el Partit Popular Laborista (Halkın Emek Partisi, HEP). El mateix any fou admès a la Internacional Socialista
A les eleccions legislatives turques de 1991 es presentà també amb el HEP i va ser el tercer partit més votat i formar part de la coalició de govern, de manera que Erdal İnönü fou nomenat viceprimer ministre. Però es produïren incidents quan Leyla Zana demanà fer el jurament de diputada en kurd, i després del newruz de 1992 es trencà la coalició amb el HEP, que fou prohibit. El 1993 Erdal İnönü es va retirar de la política i a les eleccions locals de 1994 el partit va perdre moltes posicions. Això va facilitar que el 1995 es fusionés amb el Partit Republicà del Poble.

## Resultats electorals
### Eleccions generals

| Elecció | Vots | % | Escons |
| 1987 | 5.931.000 | 24,74 | 99 de 450 |
| 1991 | 5.066.571 | 20,75 | 88 de 450 |

### Eleccions locals

| Elecció | % | Alcaldes |
| 1989 | 28,67 | 652 |
| 1991 | 13,53 | 436 |

## Secretaris generals

* Aydın Güven Gürkan 1985-1986
* Erdal İnönü 1986-1993
* Murat Karayalçın 1993-1995
# Partit Socialdemòcrata d'Eslovàquia

El Partit Social Demòcrata d'Eslovàquia (eslovac: Sociálnodemokratická Strana Slovenska, SDSS) és un partit polític d'Eslovàquia fundat el 1990. El seu últim president, des de 1993, va ser Jaroslav Volf, que va substituir al fundador Alexander Dubček.

## Txecoslovàquia (fins a 1992)

El partit va sorgir després de la Revolució de Vellut el gener de 1990, i va declarar que intentava continuar la tasca del "Partit Social Demòcrata Eslvoac del (Regne d') Hongria" (1905-1918) i d'altres partits socialdemòcrates prohibits el 1948 pels comunistes.
El 1992 el partit va guanyar cinc escons (6,1% dels vots a Eslovàquia) a la "Casa de les Nacions" (Sněmovna národů) del Parlament federal de Txecoslovàquia, que, no obstant això va ser només perquè el president del partit va ser breument Alexander Dubček, l'exlíder de Txecoslovàquia durant la Primavera de Praga. Abans de la seva sobtada mort el novembre de 1992, va ser un dels seus diputats al parlament federal.

## Eslovàquia independent (des 1993)

De 1994 a 1998, el SDSS formà part d'una coalició anomenada "Elecció Comú" (Spoločná voľba), que va obtenir el 10,18% (5 escons) al Parlament eslovac. No formaren part del govern. Després de les eleccions legislatives eslovaques de 1998 es van incorporar a la governant Coalició Democràtica Eslovaca fins a l'any 2002. Quan Eslovàquia es va convertir en membre de la Unió Europea (l'1 de maig de 2004), van ingressar al Partit Socialista Europeu, juntament amb el Partit de l'Esquerra Democràtica. El SDSS va ingressar també a la Internacional Socialista.
El 2003 va signar un acord amb SMER (el partit Direcció - Socialdemocràcia), per treballar en estreta col·laboració a totes les esferes. L'1 de gener de 2005, finalment, es va fusionar amb SMER.

## Enllaços externs

* (eslovac) Web oficial del SDSS Arxivat 2005-04-21 a Wayback Machine.
# Partit Socialdemòcrata d'Andorra

El Partit Socialdemòcrata d'Andorra (també dit sols Partit Socialdemòcrata, PS) és un partit polític andorrà d'esquerra. En les eleccions generals del 4 de març de 2001 va obtenir el 30% dels vots populars, aconseguint 6 dels 28 escons del Consell General. En les eleccions legislatives de 2004 va obtenir el 38,1% de vots populars, incrementant els seus escons fins a 11 de 28. Va guanyar les eleccions generals andorranes del 2009 amb 14 escons i superant la Coalició Reformista (nova marca del Partit Liberal d'Andorra). Arran d'això el president del PS Jaume Bartumeu va esdevenir cap de govern d'Andorra. Un cop aprovats pel Consell General els principals texts de la reforma fiscal i decidir convocar eleccions anticipades per desbloquejar la situació de majoria relativa, varen patir una davallada als comicis del 2011, baixant fins als 6 escons.

## Resultats electorals
### Consell General

| Eleccions | Vots | % | Escons | +/– | Posició | Candidat | Govern |
| 2001 | 3.083 | 28,7 | 6 / 28 | 6 | 2n | Jaume Bartumeu | Oposició |
| 2005 | 4.711 | 36,9 | 12 / 28 | 6 | = 2n | Jaume Bartumeu | Oposició |
| 2009 | 6.610 | 45,0 | 14 / 28 | 2 | 1er | Jaume Bartumeu | Majoria |
| 2011 | 5.397 | 34,8 | 6 / 28 | 8 | 2n | Jaume Bartumeu | Oposició |
| 2015 | 3.462 | 23,5 | 3 / 28 | 3 | 3r | Pere López | Oposició |
| 2019 | 5.445 | 30,67 | 7 / 28 | 4 | 2n | Pere López | Oposició |
| 2023 | 4.036 | 21.1 | 3 / 28 | 4 | 3r | Pere López | Oposició |

### Eleccions comunals

| Elecció | Vots | % | Escons | +/– | Posició |
| 2003 | 3.695 | 33,8 | 21 / 82 | 21 | 2n |
| 2007 | 5.003 | 38,3 | 29 / 86 | 8 | = 2n |
| 2011 | 3.182 | 25,2 | 8 / 86 | 21 | = 2n |
| 2015 | 2.022 | 15,1 | 5 / 80 | 3 | 3r |
| 2019 | 3.987 | | 15 / 80 | 10 | |

## Enllaços externs

* Partit Socialdemòcrata
# Passy

«Passy» té aquests significats:
* Toponímia:
** Passy (Alta Savoia), municipi al departament de l'Alta Savoia (regió d'Alvèrnia-Roine-Alps, França)
** Passy (Saona i Loira), municipi al departament de Saona i Loira (regió de Borgonya - Franc Comtat, França)
** Passy (Yonne), municipi al departament del Yonne (Borgonya - Franc Comtat)
** Passy-Grigny, municipi al departament del Marne (regió del Gran Est, França)
** Passy-sur-Marne, municipi al departament de l'Aisne (regió dels Alts de França)
** Passy-lès-Paris, zona exclusiva i antiga comuna al 16è districte de París, França, a la riba dreta del Sena
** Passy-sur-Seine, municipi al departament de Sena i Marne (regió de l'Illa de França)
** Passy-en-Valois, municipi al departament de l'Aisne (regió dels Alts de França)
** Cementiri de Passy, cementiri a la rue du Commandant Schlœsing, al 16è districte de París
** Parc de Passy, jardí públic al 16è districte de París
* Biografies:
** Frédéric Passy (París, 1822 - Neuilly-sur-Seine, 1912), economista i polític francès que promogué el pacifisme
** Paul Passy (Versalles, 1859 – Bourg-la-Reine, 1940), lingüista i foneticista francès
# Passos en la boira

Passos en la boira (en l'original anglès: Footsteps in the Fog) és una pel·lícula dirigida per Arthur Lubin, protagonitzada per Jean Simmons i Stewart Granger, estrenada el 1955. Ha estat doblada al català.

## Argument

Una noia (Lily) és contractada com a serventa a la casa d'un sinistre noble de l'Anglaterra victoriana (Stephen Lowry). Poc després, la dona d'aquest mor per causes no explicades, encara que la nouvinguda a la casa sospita de l'honestedat del seu senyor. Aviat descobreix que aquest ha assassinat la seva esposa, i decideix fer-li xantatge a canvi del seu silenci, activitat que acaba sent bastant arriscada, ja que Lowry intenta desfer-se del testimoni de Lily una nit de boira, però s'equivoca i mata una altra dona. Gràcies a Lily, justament la persona que més odia, és exculpat.

## Comentari

Aquest clàssic de Arthur Lubin destaca per la suggeridora ambigüitat que desprenen els personatge, una serventa que fa xantatge al senyor de la mansió on treballa després d'haver descobert que podria haver matat la seva esposa. Lleugeres reminiscències de films com Murder in Thornton Square planen sobre aquest thriller de suspens, protagonitzat pel llavors matrimoni format per Jean Simmons i Stewart Granger, impecables en la seva interpretació.

## Repartiment

* Stewart Granger: Stephen Lowry
* Jean Simmons: Lily Watkins
* Bill Travers: David MacDonald
* Finlay Currie: Inspector Peters
* Ronald Squire: Alfred Travers
* Belinda Lee: Elizabeth Travers

## Referències

* ↑ esadir.cat. Passos en la boira. esadir.cat.
* ↑ «Footsteps in the Fog». The New York Times.
# Panjin

Panjin (en xinès: 盘锦市, pinyin: Pánjǐn shì) és una ciutat-prefectura de la província de Liaoning, a la República Popular de la Xina. Limita al nord amb Fuxin, al sud amb Yingkou, a l'oest amb Jinzhou i a l'est amb Anshan. La temperatura mitjana anual és de 9 °C i rep més de 2.700 hores de sol a l'any. La seva àrea és de 4.071 km² i la seva població d'1.243.000 habitants.

## Administració

La ciutat prefectura de Panjín es divideix en 2 districtes i 2 comtats.
* Districte Xinglongtai 兴隆台区
* Districte Shuangtaizi 双台子区
* Comtat Dawa 大洼县
* Comtat Panshan 盘山县

## Geografia

La ciutat de Panjin és un lloc gairebé pla amb poca vegetació, el riu Shuangtaizi, una ramificació del riu Liao, travessa la ciutat i la divideix en dues parts (que es connecta per mitjà de tres ponts) i desemboca en el Mar de Bohai. El riu Daliao, una altra ramificació del riu Liao, serveix de frontera entre Panjin i la ciutat de Yingkou.

## Economia

Les principals indústries de Panjin inclouen el petroli, refineria de petroli, el turisme i l'agricultura, principalment l'arròs. L'arròs de gra curt de Panjin és d'alta qualitat i de gran sabor. Panjin és també famosa pels seus crancs, un menjar famós de la cuina xinesa.

## Referències

* http://www.panjin.gov.cn/site/gb/pj/dlbt/dlbt.php Arxivat 2008-10-17 a Wayback Machine.

## Enllaços externs

* Panjín.com Arxivat 2012-07-12 a Wayback Machine.
# Pedro Antonio Sánchez Moñino

* No s'ha de confondre amb Pedro Antonio Sánchez.
Pedro Antonio Sánchez Moñino (Asp, Vinalopó Mitjà, 12 de desembre de 1986) és un futbolista professional valencià. Juga com a extrem o de vegades de mitjapunta i el seu equip actual és l'Hèrcules CF, cedit per l'Albacete Balompié.
Ha participat en més de 350 partits de Segona Divisió durant la seva carrera, amb molts equips diferents.

## Carrera de club

Nascut a Asp, Pedro es va formar al planter de l'Alacant CF i va debutar com a sènior amb l'Alacant CF B el 2005. Fou promocionat al primer equip l'estiu de 2008, i hi va debutar com a professional el 23 de novembre, entrant a la segona part en un empat 0–0 a fora contra el Rayo Vallecano en partit de lliga de Segona Divisió.
Pedro va marcar el seu primer gol com a professional el dia 1 de març de 2009, el primer del seu equip en una victòria per 2–1 contra la SD Eibar. Va acabar la temporada amb 27 partits i dos gols, i l'equip va descendir de categoria.
El 22 de juny de 2009, Pedro va signar contracte amb el Reial Múrcia de Segona Divisió B. En el seu segon any va fer la millor marca golejadora de la seva carrera, amb 13 gols, ajudant els Pimentoneros a tornar a segona divisió en el seu primer intent.
El 17 de juliol de 2012, Pedro va fitxar pel Córdoba CF també de segona divisió. Va continuar competint en la mateixa categoria les següents temporades, representant el Reial Saragossa, Elx CF, Granada CF, Deportivo de La Coruña i Albacete Balompié.

## Referències

* ↑ El gol no se da una vuelta por Vallecas (Goal does not show up in Vallecas); Marca, 23 novembre 2008 (en castellà)
* ↑ El Eibar desperdicia la oportunidad de salir del descenso (Eibar throw away the opportunity to leave the relegation zone); Marca, 1 març 2009 (en castellà)
* ↑ Pedro Sánchez y Sergio Fernández, primeros fichajes del Murcia (Pedro Sánchez and Sergio Fernández, first signings of Murcia); Marca, 22 juny 2009 (en castellà)
* ↑ «Un hueco en la memoria grana» (en castellà). La Verdad, 23-05-2017 [Consulta: 11 juliol 2020].
* ↑ El Córdoba ficha el interior derecho Pedro Sánchez (Real Murcia) (Córdoba sign right winger Pedro Sánchez (Real Murcia) Arxivat 2014-11-10 a Wayback Machine.; ABC, 17 juliol 2012 (en castellà)
* ↑ Comunicado | Pedro Sánchez, nuevo jugador del Granada CF (Announcement | Pedro Sánchez, new player of Granada CF); Granada CF, 6 juliol 2017 (en castellà)
* ↑ Pedro Sánchez, nuevo jugador del Deportivo (Pedro Sánchez, new player of Deportivo); Deportivo La Coruña, 28 juny 2018 (en castellà)
* ↑ «Pedro Sánchez, Orgulloso de ser del Alba» (en castellà). Albacete Balompié, 27-08-2019. [Consulta: 28 agost 2019].
* ↑ «Pedro Sánchez deja el Dépor y ficha por el Albacete» (en castellà). Marca, 27-08-2019 [Consulta: 6 juny 2020].

## Enllaços externs

* Pedro Antonio Sánchez Moñino a BDFutbol
* Pedro Antonio Sánchez Moñino, Fitxa a Soccerway
# Brevoortia patronus

Brevoortia patronus és una espècie de peix pertanyent a la família dels clupeids.

## Descripció

* Pot arribar a fer 35 cm de llargària màxima (normalment, en fa 20).
* Esquena de color gris blavós.

## Reproducció

Hom creu que es reprodueix a l'hivern (de l'octubre al febrer, amb un pic al mes de gener).

## Alimentació

Menja fitoplàncton.

## Paràsits

És parasitat per isòpodes a la boca.

## Depredadors

Als Estats Units és depredat per Lobotes surinamensis i Scomberomorus cavalla.

## Hàbitat

És un peix marí, pelàgic-nerític i de clima subtropical (31°N-19°N, 95°W-80°W) que viu entre 0-50 m de fondària.

## Distribució geogràfica

Es troba a l'Atlàntic occidental central: el golf de Mèxic.

## Ús comercial

Es comercialitza fresc, en salaó i en conserva. També és emprat per a produir oli i farina de peix.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 6 FishBase (anglès)
* ↑ Bigelow, H.B., M.G. Bradbury, J.R. Dymond, J.R. Greeley, S.F. Hildebrand, G.W. Mead, R.R. Miller, L.R. Rivas, W.L. Schroeder, R.D. Suttkus i V.D. Vladykov, 1963. Fishes of the western North Atlantic. Part three. New Haven, Sears Found. Mar. Res., Yale Univ.
* ↑ Franks, J.S., K.E. VanderKooy i N.M. Garber, 2003. Diet of tripletail, Lobotes surinamensis, from Mississippi coastal waters. Gulf Caribb. Res. 15:27-32.
* ↑ FishBase (anglès)
* ↑ Whitehead, P.J.P., 1985.

## Enllaços externs

* BioLib (anglès)
* AQUATAB
# Pau Brugada

Pau Brugada, (Montpeller, 24 de desembre de 1986) és un músic i productor banyolí que experimenta amb la música des de diferents angles. Compagina el seu propi projecte musical en solitari com a lletrista, compositor i instrumentista, amb la seva passió per la producció i la mescla, acompanyant altres artistes en la seva recerca musical.
S'inicia en la música des de ben petit. Un dels seus primers projectes va ser com a vocalista i lletrista de Caiko, una banda banyolina de rap-metal amb la qual va publicar un EP i un àlbum. En la recerca d'un treball més personal i íntim, Pau Brugada decideix iniciar el seu camí en solitari i comença a professionalitzar-se l'any 2014 amb el llançament del seu primer àlbum "Llum de Foc". Des d’aleshores, ha creat diversos treballs musicals fonent-ne els límits i les etiquetes d'estil, com en el senzill "Satèl·lit", on barreja el hip-hop amb parts melòdiques i acaba evolucionant cap al drum'n'bass. En un projecte paral·lel, Pau i Vic Moliner van obrir Olivera Estudi, a on s'han produït i gravat artistes de la geografia catalana com ho són Magalí Sare, Autèntic Home Llúdriga, Paula Grande i Daura Mangara, i d'altres foranes com Guadi Galego.

## Discografia

* Llum de foc (2014), Autoeditat | EP
* Trencaclosques (2017), Autoeditat | EP
* En blanc - Capítol 1 (2022), Microscopi | EP
* En blanc - Capítol 2 (2022), Microscopi | EP
* En blanc - Capítol 3 (2023), Microscopi | EP

## Referències

* ↑ Alcaide, Marta. «Ara és el moment de Pau Brugada». Enderrock.cat, 15-06-2022.
* ↑ «Pau Brugada estrena el videoclip de 'Satèl·lit'». Enderrock.cat, 22-11-2022.
* ↑ «Pau Brugada presenta ‘EN BLANC’». sies.tv, 22-11-2022.